SONIC วิ่งต่อ 3% โบรกเชียร์ “ซื้อ” ปรับเป้าใหม่ 6.40 บ. พ่วงอัพกำไรปี 64-65 โต
SONIC บวกต่อ 3% โบรกเชียร์ “ซื้อ” ปรับเป้าใหม่ 6.40 บ. พ่วงอัพกำไรปี 64 ขึ้น 45.80% และปี 65 ขึ้น 8% รับปัจจัยบวกค่าระวางเรือยืนตัวสูงตามภาวะอุตสาหกรรม
SONIC บวกต่อ 3% โบรกเชียร์ “ซื้อ” ปรับเป้าใหม่ 6.40 บ. อัพกำไรปี 64 ขึ้น 45.80% ปี 65 ขึ้น 8% รับปัจจัยบวกค่าระวางเรือสูงตามภาวะอุตสาหกรรม
5 ม.ค. 2565

ผู้สื่อข่าวรายงานว่า ราคาหุ้น บริษัท โซนิค อินเตอร์เฟรท จำกัด (มหาชน) หรือ SONIC ณ เวลา 11:27 น. อยู่ที่ระดับ 5.05 น. อยู่ที่ระดับ 5.05 บาท บวก 0.13 บาท หรือ 2.64% สูงสุดที่ระดับ 5.10 บาท ต่ำสุดที่ระดับ 4.98 บาท ด้วยมูลค่าการซื้อขาย 171.31 ล้านบาท

ด้านบริษัทหลักทรัพย์ เมย์แบงก์ (ประเทศไทย) จำกัด (มหาชน) ระบุในบทวิเคราะห์ (17 ธ.ค. 2564) ยังคงคำแนะนำ “ซื้อ” และปรับราคาเหมาะสม Rll-Over ไปปีหน้าเป็น 6.40 บาทต่อหุ้น (Fully diluted จาก SONIC-W1 ที่เหลือทั้งหมด 114.9 ล้านหน่วย) เพิ่มขึ้น 37% ด้วยการอิงค่า P/E เป้าหมาย 19.10 เท่าตามเดิมที่มีส่วนลดจากกลุ่ม 20%
โดย SONIC เป็นหุ้น Growth stock ขนาดเล็กที่คาดจะแสดงการเติบโตของกำไรปี 2566 ได้น่าพอใจ 27.50% จากงวดเดียวกันของปีก่อน เกาะไปกับกลุ่มได้อย่างเหนียวแน่น พร้อมกับการมีความเสี่ยงทางการเงินที่ต่ำ อีกทั้งมี Net D/E เป็นบวกอีกด้วย
อย่างไรก็ดีหลังจาก SONIC รายงานกำไรสุทธิไตรมาส 3/2564 เป็นสถิติใหม่ และสูงกว่าคาดถึง 78% จนกำไร งวด 9 เดือนแรกของปี 2564 สูงกว่าประมาณการปี 2564 ของทางฝ่ายวิจัย 2%
นอกจากนี้ SONIC ยังได้ประโยชน์เต็มๆ จากค่าระวางเรือตู้ที่ยืนสูงตามภาวะอุตสาหกรรม ขณะที่การใช้กลยุทธ์ให้ส่วนลดช่วยเหลือลูกค้าทำให้ SONIC สามารถรักษาปริมาณขนส่งที่ดีต่อเนื่องได้ซึ่งแม้อัตรากำไรขั้นต้นจะลดลง 140bps แต่จะเห็นได้ว่า EBIT margin ขยายตัวจาก 8.90% ในไตรมาส 2/2564 เป็น 9.10% สะท้อนถึงการได้ประโยชน์จากขนาดอยู่ดี (Economies of scale) ซึ่งด้วยสถานการณ์ที่เป็นคุณกับบริษัทยาวต่อเนื่องในปีหน้า ทางฝ่ายวิจัยจึงปรับประมาณการกำไรปี 2564 ขึ้น 45.80% และปี 2565 ขึ้น 8.00%